paragraph_text: Kapetan Amerika je izmišljeni lik, superjunak koji se pojavljuje u stripovima u izdanju Marvel Comicsa. Lik se prvi put pojavio u Captain America Comics # 1 u ožujku 1941. u izdanju Timely Comicsa, preteče Marvel Comicsa, a stvorili su ga Joe Simon i Jack Kirby. Procjenjuje se da je do 2007. prodano 210 milijuna primjeraka stripova Kapetan Amerika u 75 zemalja svijeta. U gotovo svim inačicama lika, Kapetan Amerika je alter ego Stevea Rogersa, nježnog mladića koji je pojačan do vrhunca ljudskog savršenstva pomoću eksperimentalnog seruma kako bi se pomoglo ratnim naporima Sjedinjenih Država. Kapetan Amerika nosi kostim koji je dizajniran po uzoru na američku zastavu, a naoružan je neuništivim štitom koji može biti bačen kao oružje.